C 451/13

A (EU) 2019/33 felhatalmazáson alapuló bizottsági rendelet 17. cikkének (2) és (3) bekezdésében említett, egy borágazati elnevezéshez tartozó termékleírás standard módosításának jóváhagyásáról szóló értesítés közzététele

(2021/C 451/09)

Ezen értesítés közzétételére a (EU) 2019/33 felhatalmazáson alapuló bizottsági rendelet 17. cikke (5) bekezdésének megfelelően kerül sor (1)

ÉRTESÍTÉS STANDARD MÓDOSÍTÁS JÓVÁHAGYÁSÁRÓL

„Cinque Terre és Cinque Terre Sciacchetrà”

PDO-IT-A0352-AM02

Az értesítés időpontja: 2021.8.24.

A JÓVÁHAGYOTT MÓDOSÍTÁS LEÍRÁSA ÉS INDOKOLÁSA

1. A szőlőfajta-kombinációk módosítása

Leírás: A javasolt módosítás előírja, hogy a három szőlőfajta (Bosco, Albarola és Vermentino) aránya legalább 80 % kell, hogy legyen, míg a fennmaradó 20 %-ot a Liguria régióban való termesztésre alkalmas fehérszemű kiegészítő szőlőfajták alkothatják.

Indokolás: ez a módosítás az egyetlen szőlőfajtával végzett borászati vizsgálatok alapján előállított borok minőségének javítása érdekében szükséges.

Több szőlőültetvény összevonása egy helyre, megfelelő méretű gazdaság kialakítása érdekében, betartva a jelenleg érvényben levő termékleírásban meghatározott szőlőfajták kombinációját, a Bosco fajta legalább 40 %-os arányú alkalmazásával. Tekintettel arra, hogy a szőlőültetvények összevonása elengedhetetlen a művelési gyakorlatoknak az alacsonyabb költségeket és a szőlőültetvények jobb növényegészségügyi igazgatását eredményező racionalizálásához, lehetővé téve a szőlőgazdaságok fennmaradását, túl kell lépni a szőlőfajták kombinációjára vonatkozó jelenlegi, már nem indokolt, sőt, a magasabb minőségi előírások elérését egyenesen hátráltató szigorú szabályokon.

A módosítás a termékleírás 2. cikkét érinti.

2. A szőlőtőkék hektáronkénti telepítési sűrűségének módosítása

Leírás: az új telepítések és az újratelepítések esetében a hektáronkénti állománysűrűség nem lehet kevesebb 4 000 tőkénél hektáronként, szemben a jelenlegi termékleírásban meghatározott hektáronkénti 6 250 tőkével.

Indokolás: indokolt a sorművelést vagy a combművelést előnyben részesíteni, az immáron elavultnak tekinthető pergola művelés helyett. Ez azt jelenti, hogy nagyobb távolságot kell tartani a talajtól annak érdekében, hogy a földterületet kisebb mezőgazdasági gépekkel is meg lehessen művelni, ily módon megkönnyítve a szőlőültetvény működtetését azáltal, hogy csökken a munkaórák száma, ugyanakkor fenntartható a termelés magas színvonala.

A módosítás a termékleírás 4. cikkét érinti.

3. A „Cinque Terre Sciacchetrà” DOC cukortartalmának módosítása

Leírás: A „Cinque Terre Sciacchetrà” bor készítésekor a részleges szárítást követően a szőlő cukortartalmának el kell érnie a legalább 19 térfogat-százalékos potenciális alkoholtartalmat (jelenleg az előírt minimális cukortartalom 17 %).

Indokolás: természetesen a Passito borok minőségi paramétereit nem az alkoholtartalmuk, hanem a magas szárazanyag- és cukortartalmuk, valamint az erjedés utáni illatanyagok és aromák gazdagsága adja.

A módosítás a termékleírás 5. cikkét érinti.

4. A borkészítési időtartam és a forgalomba hozatal módosítása a Cinque Terre Sciacchetrà és a „Cinque Terre Sciacchetrà” Riserva DOC borok esetében

Leírás: A „Cinque Terre Sciacchetrà” és a „Cinque Terre Sciacchetrà” Riserva borok készítése a szüret évében a jelenleg érvényben levő november 1-jei időpontról október 1-jére hozható előre. Ezenkívül a „Cinque Terre Sciacchetrà” borok a szüretet követő év október 1-je (a jelenlegi szabályozás szerint november 1-je) előtt nem hozhatók forgalomba, míg a „Cinque Terre Sciacchetrà” Riserva borokat a szüretet követő harmadik év október 1-je (a jelenlegi szabályozás szerint a szüretet követő harmadik év november 1-je) előtt nem lehet forgalomba hozni.

Indokolás: az éves átlaghőmérséklet emelkedése, különösen a nyári időszakban, a szőlő korábbi éréséhez, és így a szüret előbbre hozásához vezetett. Ez a Cinque Terre Sciacchetrà passito DOC borok készítésére szánt szőlők szárítási szakaszát is befolyásolja. A szüretet immáron több, mint húsz éve augusztusra/szeptember elejére hozták előre ahhoz az időponthoz képest, amikor a „Cinque Terre” OEM borok termékleírása elfogadásra került; akkor a szüret szeptember utolsó harmadában kezdődött, és október elejéig tarthatott. A korábbi szüret szükségszerűen a borkészítési folyamat kezdetét is előbbre hozza, mivel technikailag nem indokolt a töppesztés október 30-ig történő meghosszabbítása – amit a jelenlegi szabályozás ír elő –, mivel így a szőlő túl magas cukorszintet ér el. A szőlő túlzott koncentrációja nagyon problematikussá teszi az élesztők számára az alkoholos erjesztést, megnehezítve a jelenlegi termékleírásban előírt 13,5 térfogat-százalékos alkoholtartalom elérését, ugyanakkor az illósavtartalom is túl magas.

E hátrányok kiküszöbölése érdekében javasoljuk a borkészítés kezdetének előrehozását a „Cinque Terre Sciacchetrà” és a „Sciacchetrà Riserva” OEM borok előállítására szánt szőlők esetében a szüreti év október 1-jére.

A módosítás a termékleírás 5. cikkét érinti.

5. A borok fizikai és érzékszervi jellemzőinek módosítása

Leírás: módosításra kerül a borok számos kémiai és érzékszervi adata:

„CINQUE TERRE”

színe: a szalmasárgától az aranysárgáig terjed, változó intenzitású, élénk;

illata: intenzív, tiszta, finom, jellegzetes;

íze: száraz, kellemes, zamatos, időnként ásványos aláfestéssel;

minimális összes alkoholtartalom térfogatszázalékban: 11,00 térfogatszázalék;

minimális összes savtartalom: 4,5 g/l;

minimális cukormentes kivonat: 15,0 g/l.

„CINQUE TERRE COSTA DE SERA”

színe: a szalmasárgától az aranysárgáig terjed, változó intenzitású, élénk;

illata: intenzív, tiszta, finom és tartós, összetett;

íze: száraz, zamatos, intenzív, ásványos aláfestéssel, kellemes

minimális összes alkoholtartalom térfogatszázalékban: 11,50 térfogatszázalék;

minimális összes savtartalom: 4,5 g/l;

minimális cukormentes kivonat: 15,0 g/l.

„CINQUE TERRE COSTA DE CAMPU”

színe: a szalmasárgától az aranysárgáig terjed, változó intenzitású, élénk;

illata: intenzív, tiszta, finom és tartós, összetett;

íze: száraz, zamatos, intenzív, kellemes

minimális összes alkoholtartalom térfogatszázalékban: 11,50 térfogatszázalék;

minimális összes savtartalom: 4,5 g/l;

minimális cukormentes kivonat: 15,0 g/l.

„CINQUE TERRE COSTA DA POSA”

színe: a szalmasárgától az aranysárgáig terjed, változó intenzitású, élénk;

illata: intenzív, tiszta, finom és tartós, összetett;

íze: száraz, zamatos, intenzív, kellemes

minimális összes alkoholtartalom térfogatszázalékban: 11,50 térfogatszázalék;

minimális összes savtartalom: 4,5 g/l;

minimális cukormentes kivonat: 15,0 g/l.

„CINQUE TERRE SCIACCHETRÀ”

színe: változó intenzitású, az aranysárgától a barnába hajló borostyánsárgáig;

illata: a passito borokra jellemző intenzív illat, időnként mézre, fűszerekre és szárított gyümölcsökre emlékeztető felhangokkal;

íze: édes, időnként tanninos, jó állagú, mandula utóízzel tartósan megmaradó;

minimális összes alkoholtartalom térfogatszázalékban: 19,00 térfogatszázalék, amiből legalább 11,50 térfogatszázalék a tényleges alkoholtartalom;

minimális összes savtartalom: 5,0 g/l;

maximális illósavtartalom: 30 meq/l

minimális cukormentes kivonat: 26,0 g/l.

„CINQUE TERRE SCIACCHETRÀ RISERVA”

színe: változó intenzitású, az aranysárgától a barnába hajló borostyánsárgáig;

illata: a passito borokra jellemző intenzív, kellemes, fűszeres, pirított, jellegzetes illat;

íze: édes, időnként tanninos, harmonikus, jó állagú, néha mandula utóízt hagy;

minimális összes alkoholtartalom térfogatszázalékban: 20,00 térfogatszázalék, amiből legalább 11,50 térfogatszázalék a tényleges alkoholtartalom;

minimális összes savtartalom: 5,0 g/l.;

maximális illósavtartalom: 30 meq/l;

minimális cukormentes kivonat: 28,0 g/l.

Indokolás: a színben, az illatban és az ízben bekövetkező változások egy ilyen becses termék esetében az idők során kialakított jellemzők jobb kifejeződését szolgálják.

Az analitikai jellemzők módosításának célja egy ilyen exkluzív termék esetében a minőség további javítása.

A minimális összes alkoholtartalom és a minimális nettó szárazanyag-tartalom növelését a szőlő töppesztése során tanúsított nagyobb körültekintés teszi lehetővé, a változó éghajlati és környezeti viszonyok miatt pedig a szőlő nagyobb koncentrációt ér el.

Másrészt viszont a termék koncentrációjának növekedése megnehezíti az erjesztés során a minimális 13,50 térfogat-százalékos alkoholtartalom elérését, ezért kérték a 11,50 térfogatszázalékra való csökkentését.

A módosítások a termékleírás 6. cikkét és az egységes dokumentum „A borok leírása” című szakaszát érintik.

6. Kötelező az évjárat feltüntetése a címkén

Leírás: bevezetésre kerül az az előírás, amely szerint a „Cinque Terre” és „Cinque Terre Sciacchetrà” borokat tartalmazó palackok vagy egyéb tárolóedények címkéjén fel kell tüntetni a szőlőtermesztés évét.

Indokolás: annak érdekében, hogy a fogyasztók számára biztosítva legyen a megkülönböztethetőségük és a nyomonkövethetőségük, a Cinque Terre DOC borok címkéjén fel kell tüntetni az évjáratot.

A módosítás a termékleírás 7. cikkét érinti.

7. Tárolók űrtartalma és alkalmazható kupakok

Leírás: javasoljuk a jelenlegi 0,75 literről 3 literre növelni a forgalomban lévő palackok űrtartalmát. A legfeljebb 3,00 liter (jelenleg 0,375 liter) űrtartalmú palackok esetében megengedett a csavaros kupak használata.

Indokolás: a módosítás célja, hogy a termék különböző formátumokban és különböző kupakokkal legyen elérhető a piacon, hogy ne zárja ki a termelőket a fejlődő piacokról.

A módosítások a termékleírás 8. cikkét érintik.

EGYSÉGES DOKUMENTUM

1. A termék elnevezése

Cinque Terre és Cinque Terre Sciacchetrà

2. A földrajzi árujelző típusa:

OEM – oltalom alatt álló eredetmegjelölés

3. A szőlőből készült termékek kategóriái

1. Bor

15. Szárított szőlőből készült bor

4. A bor(ok) leírása

CINQUE TERRE DOC BOR

RÖVID SZÖVEGES LEÍRÁS

színe: a szalmasárgától az aranysárgáig terjed, változó intenzitású, élénk;

illata: intenzív, tiszta, finom, jellegzetes;

íze: száraz, kellemes, zamatos, időnként ásványos aláfestéssel;

minimális összes alkoholtartalom térfogatszázalékban: 11,00 térfogatszázalék;

minimális cukormentes kivonat: 15,0 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

ÁLTALÁNOS ANALITIKAI JELLEMZŐK

Maximális összes alkoholtartalom (térfogatszázalék):

—

Minimális tényleges alkoholtartalom (térfogatszázalék):

—

Minimális összes savtartalom:

4,5 gramm/liter, borkősavban kifejezve

Maximális illósavtartalom (milliekvivalens/liter):

—

Maximális összes kén-dioxid-tartalom (milligramm/liter):

—

CINQUE TERRE COSTA DE CAMPU DOC BOR

RÖVID SZÖVEGES LEÍRÁS

színe: a szalmasárgától az aranysárgáig terjed, változó intenzitású, élénk;

illata: intenzív, tiszta, finom és tartós, összetett;

íze: száraz, zamatos, intenzív, kellemes

minimális összes alkoholtartalom térfogatszázalékban: 11,50 térfogatszázalék;

minimális cukormentes kivonat: 15,0 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

ÁLTALÁNOS ANALITIKAI JELLEMZŐK

Maximális összes alkoholtartalom (térfogatszázalék):

—

Minimális tényleges alkoholtartalom (térfogatszázalék):

—

Minimális összes savtartalom:

4,5 gramm/liter, borkősavban kifejezve

Maximális illósavtartalom (milliekvivalens/liter):

—

Maximális összes kén-dioxid-tartalom (milligramm/liter):

—

CINQUE TERRE COSTA DA POSA DOC BOR

RÖVID SZÖVEGES LEÍRÁS

színe: a szalmasárgától az aranysárgáig terjed, változó intenzitású, élénk;

illata: intenzív, tiszta, finom és tartós, összetett;

íze: száraz, zamatos, intenzív, kellemes

minimális összes alkoholtartalom térfogatszázalékban: 11,50 térfogatszázalék;

minimális cukormentes kivonat: 15,0 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

ÁLTALÁNOS ANALITIKAI JELLEMZŐK

Maximális összes alkoholtartalom (térfogatszázalék):

—

Minimális tényleges alkoholtartalom (térfogatszázalék):

—

Minimális összes savtartalom:

4,5 gramm/liter, borkősavban kifejezve

Maximális illósavtartalom (milliekvivalens/liter):

—

Maximális összes kén-dioxid-tartalom (milligramm/liter):

—

CINQUE TERRE COSTA DE SERA DOC BOR

RÖVID SZÖVEGES LEÍRÁS

színe: a szalmasárgától az aranysárgáig terjed, változó intenzitású, élénk;

illata: intenzív, tiszta, finom és tartós, összetett;

íze: száraz, zamatos, intenzív, ásványos aláfestéssel, kellemes

minimális összes alkoholtartalom térfogatszázalékban: 11,50 térfogatszázalék;

minimális cukormentes kivonat: 15,0 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

ÁLTALÁNOS ANALITIKAI JELLEMZŐK

Maximális összes alkoholtartalom (térfogatszázalék):

—

Minimális tényleges alkoholtartalom (térfogatszázalék):

—

Minimális összes savtartalom:

4,5 gramm/liter, borkősavban kifejezve

Maximális illósavtartalom (milliekvivalens/liter):

—

Maximális összes kén-dioxid-tartalom (milligramm/liter):

—

CINQUE TERRE SCIACCHETRA’ DOC BOR

RÖVID SZÖVEGES LEÍRÁS

színe: változó intenzitású, az aranysárgától a barnába hajló borostyánsárgáig;

illata: a passito borokra jellemző intenzív illat, időnként mézre, fűszerekre és szárított gyümölcsökre emlékeztető felhangokkal;

íze: édes, időnként tanninos, jó állagú, mandula utóízzel tartósan megmaradó;

minimális összes alkoholtartalom térfogatszázalékban: 19,00 térfogatszázalék, amiből legalább 11,50 térfogatszázalék a tényleges alkoholtartalom;

minimális cukormentes kivonat: 26,0 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

ÁLTALÁNOS ANALITIKAI JELLEMZŐK

Maximális összes alkoholtartalom (térfogatszázalék):

—

Minimális tényleges alkoholtartalom (térfogatszázalék):

11,50

Minimális összes savtartalom:

5 gramm/liter, borkősavban kifejezve

Maximális illósavtartalom (milliekvivalens/liter):

30

Maximális összes kén-dioxid-tartalom (milligramm/liter):

—

CINQUE TERRE SCIACCHETRA’ RISERVA DOC BOR

RÖVID SZÖVEGES LEÍRÁS

színe: változó intenzitású, az aranysárgától a barnába hajló borostyánsárgáig;

illata: a passito borokra jellemző intenzív, kellemes, fűszeres, pirított, jellegzetes illat;

íze: édes, időnként tanninos, harmonikus, jó állagú, néha mandula utóízt hagy;

minimális összes alkoholtartalom térfogatszázalékban: 20,00 térfogatszázalék, amiből legalább 11,50 térfogatszázalék a tényleges alkoholtartalom;

minimális cukormentes kivonat: 28,0 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

ÁLTALÁNOS ANALITIKAI JELLEMZŐK

Maximális összes alkoholtartalom (térfogatszázalék):

—

Minimális tényleges alkoholtartalom (térfogatszázalék):

11,50

Minimális összes savtartalom:

5 gramm/liter, borkősavban kifejezve

Maximális illósavtartalom (milliekvivalens/liter):

30

Maximális összes kén-dioxid-tartalom (milligramm/liter):

—

5. Borkészítési eljárások

5.1. Különleges borászati eljárások

—

5.2. Maximális hozamok:

DOC Cinque Terre

9 000 kilogramm szőlő hektáronként

DOC Cinque Terre Sciacchetra’ és Sciacchetrà Riserva

9 000 kilogramm szőlő hektáronként

DOC Cinque Terre Costa de Sera

8 500 kilogramm szőlő hektáronként

DOC Cinque Terre Costa da Posa

8 500 kilogramm szőlő hektáronként

DOC Cinque Terre Costa de Campu

8 500 kilogramm szőlő hektáronként

6. Körülhatárolt földrajzi terület

A „Cinque Terre”, a „Cinque Terre Sciacchetrà”, a „Cinque Terre Rosso” és a „Cinque Terre Passito Rosso” ellenőrzött eredetmegjelöléssel ellátott borok előállítására szánt szőlők minőségi termesztésre alkalmas termőterülete Spezia megyében található, és Riomaggiore, Vernazza és Monterosso települések teljes közigazgatási területét, valamint „La Spezia” település területének „Tramonti di Biassa” és „Tramonti di Campiglia” néven ismert részét foglalja magában, amely északnyugaton Riomaggiore területével, északkeleten pedig azzal az öszvérúttal határos, amely a Monte della Madonnától (tengerszint feletti magassága 527 m) húzódik délkelet felé, elhalad a S. Antonio templom (510 m) mellett, érinti az 567, 588 és 562 méteres magassági pontokat, a Campiglia és S. Caterina nevű helyeket (398 m), ahonnan egészen addig követi a földutat, amíg el nem éri a 351 méteres tengerszint feletti magasságot. Ettől a ponttól kezdve e terület határvonala a 368 méteres tengerszint feletti magasságon halad, egészen Portovenere település tengerig húzódó határvonaláig.

A „Costa de Sera” alterület meghatározása a következő:

a La Spezia és Manarola közötti parti úttól indulva a Lemmen-alagút bejáratánál lefelé haladva egészen a tengerig követi a 30. számú térképlap szerinti területet a 31. és 32. számú térképlap szerinti területektől elválasztó határvonalat; a tengerparthoz érve nyugati irányban haladva eléri a Fosso di Val di Serra torkolatát, amely mentén visszatér a part menti út tengerszint feletti magasságára. Innen keleti irányban haladva visszatér a kiindulási ponthoz.

Ezt az alterületet Riomaggiore település 30. számú térképlapja tartalmazza.

A „Costa de Campu” alterület meghatározása a következő:

a La Spezia és Manarola közötti országút mentén halad lefelé, majd azon a ponton, ahol elhagyja a Groppo-csatornát, felfelé indul a 16. számú és a 11. számú térképlap szerinti területeket elválasztó határvonal mentén, egészen addig, amíg el nem éri a Fiesse nevű alsórendű utat, amelyet a campói úttal való kereszteződéséig követ. Innen nyugati irányban követi a 15. számú és a 8. számú térképlap szerinti területeket elválasztó határvonalat, amíg keresztezi a Collora-Donega alsórendű utat, majd onnan lefelé halad egészen a Luogo alsórendű útig, amelyet keleti irányban követ egészen addig, amíg Chiesa közelében el nem éri a Groppo-csatornát; onnan felfelé továbbhaladva pedig visszaér a kiindulási ponthoz.

Ezt az alterületet Riomaggiore település 16. és 15. számú térképlapja tartalmazza.

A „Costa da Posa” alterület meghatározása a következő:

a Groppo-Volastra-Corniglia közötti országúttól indulva eléri a Rio della Valle Asciuttát amely mentén lefelé húzódik tovább egészen a tengerig; a tengerparthoz érve nyugati irányban haladva eléri a Rio Molinello torkolatát. A Rio Molinello mentén ismét felfelé haladva keresztezi a Vecchia Corniglia-Volastra közötti alsórendű utat, amely mentén egészen addig halad tovább felfelé, amíg nem keresztezi a Riomaggiore település 4. számú és 1. számú térképlapja szerinti területeket elválasztó határvonalat. Innen a 4. számú és 1. számú térképlap szerinti területeket elválasztó határvonalat követi egészen addig, amíg vissza nem tér a Groppo-Volastra-Corniglia közötti alsórendű útra, ahonnan kelet felé haladva visszaér a kiindulási ponthoz.

Ezt az alterületet Riomaggiore település 4. számú térképlapja tartalmazza.

7. Fontosabb borszőlőfajták

Albarola B.

Bosco B.

Vermentino B.

Vermentino B. – Favorita B.

Vermentino B. – Pigato B.

8. A kapcsolat(ok) leírása

CINQUE TERRE ÉS CINQUE TERRE SCIACCHETRA’ DOC

A „Cinque Terre” eredetmegjelöléssel érintett táj földrajzi területe Liguria régió keleti részén, Spezia megyében terül el és főként magas dombokon található, teraszos művelésű, általában kis alapterületű szőlőültetvények jellemezte területet foglal magában.

Talajtani szempontok:

A szőlőültetvények talaja korlátozott mélységű, durva szerkezetű vagy nagyobb szemcsemérettel rendelkező durva-vályogos – ezért nagyon jó vízelvezető képességgel rendelkező – főként savanyú vagy enyhén savanyú talaj. A Cinque Terre dombvidékének kőzettani aljzatát elsősorban tengeri üledékek (turbiditek) alkotják.

Topográfiai szempontok:

A szőlőterületek tengerszint feletti magassága 0 és 600 m között váltakozik, túlnyomó részük 50 és 500 m közötti magasságban található, lejtésük átlagosan 35–50 %-os, fekvésük nagyrészt délnyugati irányú és a tengertől mért távolságuk 0 és 2 km között van.

Éghajlati szempontok:

Az érintett terület átlaghőmérséklete kb. 15 °C.

A fenológiai és érlelési trendeket leíró bioklimatikus Huglin-index (HI) körülbelül 2 240° C, a 2 050–2 370 közötti értékeket mindig az

éves ciklus alakulása határozza meg. A terület hőmérsékleti tartományát jelző aktív hőmérsékletek összege (STA) kb. 1 970 °C, 1 830–2 110 közötti értékekkel. Egy másik, a szőlőtermő terület jellemzéséhez hasznos bioklimatikus index, az összesített hőmérsékletváltozás, körülbelül 550 °C, 490 és 590 közötti értékekkel.

A legtöbb csapadék áprilisban esik, átlagosan kb. 220 mm, a legkevesebb júliusban, átlagosan 24 mm.

Az átlagos éves csapadékmennyiség körülbelül 1 240 mm; április és október között a csapadékos napok száma átlagosan 47, a legtöbb csapadékos nap (11) áprilisban fordul elő, a legkevesebb (3) pedig júliusban.

9. További alapvető feltételek (csomagolás, címkézés, egyéb követelmények)

—

A termékleíráshoz vezető link:

https://www.politicheagricole.it/flex/cm/pages/ServeBLOB.php/L/IT/IDPagina/17117

(1) HL L 9., 2019.1.11., 2. o.